kardosdrur/scandi-wiki huggingface dataset:
Fylkesveg 5512

Fylkesveg 5512 i Vestland går mellom Sævrøyna og Baløy i Austrheim kommune. Vegen er 3,0 km lang.

Fram til 2019 hadde vegen nemninga fylkesveg 424 (Fv424) i Hordaland.

Kommunar og knutepunkt 
Austrheim
  Sævrøy
 Arm til Sævrøyvågen (41 m)
 Endepunkt Baløy

Kjelder

 5512
Vegar i Austrheim
Alexander Dale Oen

Alexander Dale Oen () var ein norsk symjar. Han representerte klubben Vestkantsvømmerne, ein symjeklubb for Bergensområdet, og Bærumsvømmerne, ein symjeklubb i Bærum.

Karriere
Alexander fekk det internasjonale gjennombrotet sitt i 2005, med sjuandeplass på 100 meter bryst i langbane-VM. 

Under kortbane-EM i desember 2005 sette Oen nordisk rekord på 100 meter bryst med tida 59,05. Dermed blei han første nordmannen som sumde distansen på under eitt minutt. Tida gav han fjerdeplass på distansen. Oen tok gull på 100 meter bryst i EM 2008. Det var den første gullmedaljen i EM for ein norsk herresymjar. 11. august 2008 tok Oen sølv på same distanse under OL i Beijing. I semifinalen sette Oen ny norsk og olympisk rekord med tida 59,16, då berre 3 hundredelar bak verdsrekorden. Under finalen sette derimot Kosuke Kitajima både ny verdsrekord og olympisk rekord med tida 58,91. 

I 2011 vart Alexander Dale Oen tildelt Aftenpostens gullmedalje. 3. juni 2014 fekk ein ny symjehall på Nygårdstangen i Bergen namnet Alexander Dale Oen Arena, oppkalla etter Dale Oen.

Byrjinga 
Oen sumde sine første tak i kulturhuset på øya Rong i Øygarden. Han trena i den lokale symjeklubben der til den blei lagt ned i 1995. Han begynte å symje for Øygarden Symjeklubb då han var fire år gammel. Frå 1995 representerte han Vestkantsvømmerne, med klubben sin grunnleggjar Tore Arne Hestholm som trenar. Det var lang reisetid til trening, og han flytta som 16-åring til Laksevåg for å kunne kombinere trening og vidaregåande skule. Han melde overgang til Bærumssvømmerne i 2011.

Merittar

Internasjonale merittar

Rekordar

Kortbane

Langbane

Kjelder 

 Denne artikkelen bygger på «Alexander Dale Oen» frå , den 23. mars 2008.

Sjå òg 
 Norske rekordar i symjing
 Nordiske rekordar i symjing
 Europeiske rekordar i symjing

Norske symjarar
Olympiske sølvmedaljevinnarar for Noreg
Norske deltakarar under sommar-OL 2004
Symjarar under sommar-OL 2004
Medaljevinnarar under sommar-OL 2008
Norske deltakarar under sommar-OL 2008
Symjarar under sommar-OL 2008
Vinnarar av Aftenpostens Gullmedalje
Folk frå Øygarden
Nordfjorden på Spitsbergen

Nordfjorden er ein fjordarm frå Isfjorden på Spitsbergen i øygruppa Svalbard. Han har ein munning som er 17 km brei, og går nordover. Ved Kapp Wærn delar han seg i den lange smale Dicksonfjorden og den korte breie Ekmanfjorden. Til botn av av Dicksonfjorden er han om lag 48 km lang. Boheman fuglereservat ligg vest for munningen av Nordfjorden.

Kjelder 

Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Fjordar på Svalbard
Kongsfjorden på Svalbard

Kongsfjorden er ein 24 km lang fjord på vestkysten av Spitsbergen på Svalbard. Han har felles munning med Krossfjorden, munningen ligg mellom Kvadehuken og Kapp Mitra. På sørvestsida av Kongsfjorden ligg Brøggerhalvøya, med fjelltoppar rundt 6–800 meter. Det ligg sju brear innover på sørvestsida, alle endar på land. Midtvegs inne ligg Norsk Polarinstitutt sin forskingsstasjon i Ny-Ålesund, der det tidlegare blei drive kolgruvedrift. I Ny-Ålesund er det ein lufthamn. 

Tvers over fjorden for Ny-Ålesund ligg Blomstrandhalvøya med Blomstrandbreen, som har brefrontar ut i sjøen på båe sider av halvøya. Halvøya snevrar fjorden inn til halv breidd. Lengre inn ligg Kongsbreen med svære brefrontar ut i sjøen rundt Ossian Sars-fjellet (362 m). Rundt to mil opp i breen ligg fjelltoppane Tre kroner (Svea, Nora og Dana) opp i 1200 meters høgd. Dette området blir rekna som eit av dei vakraste på Svalbard.

Nanmet er Kongsfjorden ei norsk omsetjing av det engelske namnet Kings Bay.

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
 The Place-names of Svalbard Norsk polarinstitutt 1942/2001 ISBN 82-90307-82-9

Fjordar på Svalbard
Sela skolekapell

Sela skolekapell var eit kombinert skulehus og kapell frå 1948 i tidlegare Verran kommune (frå 2020 Steinkjer) i Trøndelag fylke.

Byggverket er i tre, og det var sitjeplassar til 60 i kapellet.

Sela fjellkyrkje frå 1997 har teke over som kyrkje for området.

Kjelder 
 disnorge.no

Bakgrunnsstoff 
 

Kyrkjer i Steinkjer
Vemundvik kyrkje

Vemundvik kyrkje er ei langkyrkje frå 1875 i Namsos kommune i Trøndelag fylke. Kyrkja ligg i Vemundvik, om lag ti kilometers køyring nordom Namsos by.

Byggverket er i tre og har 300 plassar.

Kjelder

Bakgrunnsstoff 
 
 Om kyrkje på nettstaden til Den norske kyrkja
 
 

Kyrkjer i Namsos
Norske kyrkjer frå 1870-åra
Ole Scheistrøen
Kyrkjer i Namdal prosti
Kulturminne i Namsos
1875 i Noreg
Langkyrkjer i Nidaros bispedømme
Verdalsøra kapell

Verdalsøra kapell er eit kapell frå 1969 i Verdal kommune i Trøndelag fylke. 
Kapellet ligg i Verdal by.
Byggverket er i murstein og tre og har 200 plassar.

Kjelder

Bakgrunnsstoff 
 Verdal historielag: Kirker i Verdal 
 Den norske kyrkja i Frosta, Levanger og Verdal 
 

Kyrkjer i Verdal
Norske kyrkjer frå 1969
Kyrkjer i Stiklestad prosti
Kulturminne i Verdal
Krossfjorden på Spitsbergen

Krossfjorden er ein 28 km lang fjord (medrekna dei inste armane) på vestkysten av Spitsbergen på Svalbard. Han har felles munning med Kongsfjorden. Munningen til Krossfjorden blir rekna frå Kapp Mitra til Kapp Guissez. Om lag 15 km inn i fjorden blir han delt i to på langs av Kong Haakons halvøy, eit 700 meter høgt fjellmassiv som er kring 2 km breitt og 11 km langt. Den vestlege armen av fjorden blir kalla Lilliehöökfjorden, på austsida går det fire små fjordarmar ut, under namnet Møllerfjorden. Krossfjorden er mykje vitja av turistskip.

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Fjordar på Svalbard
Kjell Ingolf Ropstad

Kjell Ingolf Ropstad () er ein norsk politikar for Kristeleg Folkeparti. Han har vore leiar for KrF, og barne- og familieminister i regjeringa Solberg frå 22. januar 2019 til 20. september 2021.

Bakgrunn
Ropstad er opphavleg frå Evje og Hornnes kommune i Aust-Agder, men er busett i Oslo. Han er utdanna bachelor i jus og økonomi, vart 2. nestleiar i KrF i 2017, og partileiar frå 2019 til 2021.

Politisk karriere
Ropstad var leiar av Kristeleg Folkepartis Ungdom i perioden mellom 2007 og 2010. I 2009 vart han vald inn som stortingsrepresentant for Aust-Agder. Frå 2013 til 2017 var han andre nestleiar i Justiskomiteen. Frå 2017 til 2019 var han finanspolitisk talsmann for KrF.

Ropstad var den yngste KrF-medlemen som har møtt på Stortinget nokon gong. Det gjorde han som vararepresentant for Åse Gunhild Woie Duesund i 2006, som 20-åring. Han sat også på fylkestinget i Aust-Agder og i kommunestyret i Evje og Hornnes kommune.

Hausten 2018 var Ropstad pådrivar for at partiet skulle satse på eit regjeringssamarbeid med Høgre, Framstegspartiet og Venstre. Etter at det var fleirtal for å gå inn i regjering på det ekstraordinære landsmøtet til partiet i november 2018, leidde Ropstad forhandlingane som førte til at Kristeleg Folkeparti gjekk inn i Solberg-regjeringa i januar 2019.

Partileiar
Den 27. april 2019 vart Ropstad vald inn som partileiar for KrF etter at Knut Arild Hareide gjekk av, da det vart eit faktum at partiet ville gå inn i Solberg-regjeringa med Framstegspartiet. I 2021 måtte Ropstad gå av som partileiar etter pendlarbustad-saka, der det vart kjent at han hadde budd i Oslo utan å skatta for dette av di han var folkeregistrert som busett hjå foreldra sine i Agder.

Statsråd
Frå 2019 til 2021 var Kjell Ingolf Ropstad statsråd i Barne- og likestillingsdepartementet, seinare Barne- og familiedepartementet. Han tok over ansvaret for tru- og livssynsaker frå Kulturdepartementet, medan ansvar for likestillings- og diskrimineringsspørsmål var ført over til det same departementet.

Stortingskomitear 
 2013–2017: medlem i justiskomiteen
 2012–2013: medlem i energi- og miljøkomiteen
 2009–2012: medlem i arbeids- og sosialkomiteen

Kjelder

Bakgrunnsstoff 
 Bloggen til Kjell Ingolf Ropstad
 

Stortingsrepresentantar for Aust-Agder
Stortingsrepresentantar frå KrF
Stortingsrepresentantar 2009-2013
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Vararepresentantar til Stortinget
Lokalpolitikarar i Evje og Hornnes
KrF-politikarar i Aust-Agder
Folk frå Evje og Hornnes
Statsrådar i Regjeringa Solberg
KrF-statsrådar
Leiarar for Kristeleg Folkeparti
Leiarar i KrFU
Møllerfjorden

Møllerfjorden er ein fjordarm inst i Krossfjorden på vestkysten av Spitsbergen på Svalbard. Han har fire små fjordarmar og ligg på austsida av halvøya Kong Haakons halvøy, eit 700 m høgt fjellmassiv som er ca 2 km breitt og 11 km langt. Den inste delen blir kalla Kollerfjorden. Området er mykje vitja av turistskip.

Fjorden er oppkalla etter den svenske astronomen Didrik Magnus Axel Möller.

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).
 The Place-Names of Svalbard Skrifter nr 80 og 112 frå Norsk Polarinstitutt, 1942 og 1957 nyutgjeve 2001. ISBN 82-90307-82-9

Fjordar på Svalbard
Magdalenefjorden

Magdalenefjorden er ein fjord på nordvestkysten av Spitsbergen på Svalbard, mellom Hoel-halvøya og Reusch-halvøya. Han er om lag 9 km lang og var ei viktig hamn i kvalfangst-tida. Fjorden er omgjeven av fjell på mellom 600 og 800 meter. Det er mange brear mellom fjelltoppane, men berre fire som går ned til fjorden, Adamsbeen, Gullybreen og Brokebreen på sørsida og inst fyller brefronten på Waggonwaybreen heile fjorden. På Gravneset er det fleire graver frå sjøslag i kvalfangst-tida, og ein plakett med teksten «Svalbardfarere 1600-1750. Reist av Den norske Stat 1930». Fjorden er mykje vitja av turistskip.

Fjorden har fått namnet sitt frå Bibelen.

Kjelder 
 Den norske los, vol. 7, 2 utg. (Stavanger: Norges sjøkartverk og Norsk polarinstitutt, 1990).

Fjordar på Svalbard
Olaug Bollestad

Olaug Vervik Bollestad () er ein norsk politikar og leiar for Kristeleg Folkeparti. Ho var landbruks- og matminister i regjeringa Solberg frå 2019 til 2021.

Bakgrunn 
Bollestad er utdanna sjukepleiar og var tilsett ved Stavanger universitetssjukehus frå 1987 til 2007. 

Bollestad var medlem av Gjesdal kommunestyre i 2003–2015 og ordførar i 2007–2013. I perioden mellom 2008 og 2014 var ho leiar av Kristeleg Folkeparti i Rogaland. Ho var 2. nestleiar i Kristeleg Folkeparti i 2015–2017, fyrste nestleiar i 2017–2019 og konstituert partileiar frå januar 2019.

Olaug Bollestad var vararepresentant til Stortinget for Rogaland i frå 2009 til 2013, og blei vald inn som representant frå 2013. Frå 2017 til 2019 var ho leiar av Stortingets helse- og omsorgskomité.

Kjelder

Bakgrunnsstoff 
 

Norske landbruksministrar
Statsrådar i Regjeringa Solberg
KrF-statsrådar
Stortingsrepresentantar for Rogaland
Stortingsrepresentantar frå KrF
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Vararepresentantar til Stortinget
Ordførarar i Gjesdal
KrF-ordførarar i Rogaland
Oksfjorden

Oksfjorden kvensk Aksuvuono, nordsamisk Ákšovuotna) er ein fjordarm på austsida av Reisafjorden i Nordreisa kommune i Troms og Finnmark. Fjorden strekkjer seg 5 km austover til Oksfjordbotn.

Fjorden har innløp mellom Årneset i nord og Klubben i sør. Like sørvest for Klubben går Straumfjorden sørover. Grendene Arneng og Hamn ligg på nordsida av fjorden. På sørsida er det berre spreidde busetnader. 

E6 går langs sørsida av fjorden inn til Oksfjordbotn, medan fylkesveg 7954 går langs nordsida.

Referansar 

Fjordar i Nordreisa
Statskog SF

Statskog SF er eit statsføretak som forvaltar statlege skog- og fjelleigedommar i Noreg.

Verksemd 

Statsføretaket har til formål å forvalte, drive og utvikle eigedommane med dei ressursane som høyrer til, og dei utfører tenester som naturleg høyrer til forvaltinga av utmarkseigedommane. Eigedommane skal drivast effektivt med sikte på økonomisk resultat, og dei skal skal drive eit aktivt naturvern med omsyn til friluftsinteressar.

Statsgrunnen i Finnmark vert ikkje forvalta av Statskog, men har sidan 2005 vore forvalte av Finnmarkseigedommen. Kyrkjeeigedommar vert forvalta av Opplysningsvesenets fond.

Statskog SF høyrer under Landbruks- og matdepartementet og er leia av eit styre. Forretningskontoret ligg i Namsos.

Ressursgrunnlag 
Statskog har heimel til 65 000 km², eller 1/5 av fastlands-Noreg. Statsallmenningane i Midt- og Sør-Noreg omfatter 27 000 km², og vert forvalta i samarbeid med lokale fjellstyre.

Om lag 5 % av eigedommen er produktiv skog.

Hoveddelen av dei statlege utmarkseigedommane ligg i Nordland og Troms. I innlandsstroka i desse fylka er staten den største
grunneigaren.

Kjelder

Bakgrunnsstoff 
 Statskog si nettside
 Kart over Statskog sine eigedommar 

Eigedomsrett
Skogbruk
Norske statlege føretak
Føretak skipa i 1860
1860 i Noreg
Eidvågen

Eidvågen (nordsamisk Muotkevuotna) er ein fjord på øya Seiland i Hammerfest kommune i Troms og Finnmark. Fjorden strekkjer seg 4 km søraustover til grenda Eidvågeidet i botn av fjorden.

Fjorden har innløp mellom Hellegjengneset i vest og Eidvågneset i aust. Det ligg enkelte gardsbruk langs vestsida av fjorden, men ingen større busetnader enn Eidvågeidet i botn. Her er det berre om lag 350 meter over til austsida av øya. Fjorden er 91 meter på det djupaste, like sør for Revneset.

Fjordar i Hammerfest
Dyrøybrua

Dyrøybrua er ei bru på fylkesveg 212 i Dyrøy kommune i Troms og Finnmark. Brua kryssar Dyrøysundet mellom Finnlandsneset på fastlandet og Ørnneset på Dyrøya. Brua vart opna 20. august 1994, og gav Dyrøya fastlandssamband. 

Dyrøybrua avløyste ferjestrekninga mellom Brøstadbotn og Langhamn.

Bakgrunnsstoff 

Denne artikkelen byggjer på «Dyrøybrua» henta frå Wikipedia på bokmål, den 31. mars 2008.

Bruer i Troms og Finnmark
Vegar i Dyrøy
Bruer opna i 1994
1994 i Noreg
Ivan Haugland

Ivan Haugland () er ein norsk politikar for Arbeidarpartiet. Han er  ordførar i Leirfjord kommune frå 2015.

Han var tidlegare ordførar frå 2003 til 2011, etter Kommunestyre- og fylkestingsvalet 2007 vart Haugland vald til ordførar med støtte frå representantane frå Arbeidarpartiet og Leirfjord bygdeliste.

Kjelder

Bakgrunnsstoff 
 Leirfjord kommune 

Ordførarar i Leirfjord
Folk frå Leirfjord
Fødde i 1960
Ap-ordførarar i Nordland
Skjoldkreps

Skjoldkreps er ei gruppe primitive bladfotkreps som lever i innlandsvatn over heile jorda. Tidlegare fanst dei òg i havet, men der har dei no vorte utkonkurrert. Gruppa er særs gamal, og har forandra seg lite sidan Triops cancriformis dukka opp i triastida for 220 millionar år sidan. Denne arten vert difor ofte kalla den eldste levande arten på jorda.

Det førekjem rundt tolv nolevande artar skjoldkreps, alle i same familie Triopsidae. Dei vert fordelt på to slekter Triops og Lepidurus. Dei førekjem i vatn med all slags salinitet, særleg i midlertidige dammar. Arten Lepidurus arcticus (arktisk skjoldkreps) førekjem òg i vanlege tjern og sjøar, mellom anna fleire stadar i Noreg.

Kjenneteikn 
Skjoldkreps har fått namnet sitt frå det breie, skjoldaktige ryggskalet, som er vakse saman med hovudet. Det dekkjer og brystet og dei første kroppsledda på bakkroppen. Framme på hovudet har dei eit par fasettaugo med eit tredje, enklare auge midt mellom. 

Brystet består av elleve segment, som regel med kvart sitt lauvaktige beinpar (phyllopodia). Talet på desse kan variera, elleve er vanlegast men eksemplar med alt frå 10 til 32 beinpar er kjend. Desse vert nytta hovudsakleg til symjing og graving. Mellom beina går dei ei fordjupning for mat. Det siste brystleddet ber i tillegg kjønnsopningar.

Bakkroppen er sett saman av ringar, som alle er danna av meir enn eitt ekte kroppsledd. Dei har fleire sett med lemmar på kvar av dei fremste ringane, medan dei bakerste manglar dei heilt. Ytst på halespissen har skjoldkrepsane to lange halar, ein på kvar side av anusopninga. 

Skjoldkreps er små dyr, oftast mellom 2 og 12 centimeter.

Levesett 

Dei langt fleste nolevande skjoldkreps heldt til i midlertidige dammar som ligg tørrlagt mykje av tida. Særleg slekta Triops har egg som er særs motstandsdyktige mot tørke. Alle artane har kort levetid; det går sjeldan meir enn 30-40 døger frå eit egg vert lagt til det klekte dyret legg sine eigne egg. Det finst både tokjønna, hermafrodittiske og partenogenetiske artar.

Mesteparten av tida kryp skjoldkrepsen rundt på botnen, men dei kan òg symja. Dei lever stort sett av ymse organisk materiale dei finn i avleiringane på botnen, stundom med innslag av levande bytte som blautdyr, andre krepsdyr, vassinsekt, makk, froskeegg og stundom tilmed rompetroll og småfisk.

Somme Triops-artar har økonomiske effektar, gjennom at store bestandar kan grava i rismarkar og drepa plantane.

Kjelder 
 Brusca & Brusca: Invertebrates Sinauer Associates 2002

Bakgrunnsstoff
www.dinopets.no Spørsmål og svar om «Triops»  ved dinopets.no
 

Krepsdyr
Bøkfjorden

Bøkfjorden (nordsamisk Báhčeveaivuotna) er ein fjordarm av Varangerfjorden i Sør-Varanger kommune i Finnmark. 

Fjorden strekkjer seg 22 km sørover til Elvenes og munningen til Pasvikelva i botn av fjorden og passerer Kirkenes. Ved Kirkenes greinar Bøkfjorden seg i to smale armar. Den austre skjer inn til Elvenes, der Pasvikelva munnar ut, den vestre går inn Langfjorden.
Frå utløpet til botnen av fjordarmen Langfjorden er fjorden 33 km lang. 

Fjorden har innløp mellom Transperskjeret på Kjelmøya i vest og Gråtaren i aust. Den ytste delen av fjorden går på austsida av Skogerøya. På søraustsida av Skogerøya går fjordarmen Korsfjorden sørvestover til Kirkenes lufthamn. På Skogerøya ligg òg dei små fjordarmane Krokfjorden og Sølferbotn. Reinøya er ei anna øy som ligg midt i fjorden søraust for Skogerøya. Søraust for Reinøya igjen ligg grenda Ropelv. 

Ved Kirkenes går Langfjorden sørvestover. Tvers over fjorden for Kirkenes ligg bygda Jakobsnes. Frå her går fjorden inn det siste stykket til Elvenes og Pasvikelva. Fv354 går langs austsida i den indre delen av fjorden.

Kjelder

Fjordar i Sør-Varanger
Sommar-OL 2016

Sommar-OL 2016 var dei 31. olympiske sommarleikane. Rio de Janeiro i Brasil vart vald som vertsby då den internasjonale olympiske komitéen møttest i København i Danmark den 2. oktober 2009. Andre sterke kandidatar var Madrid og Spania som ikkje nådde opp i konkurransen mot London, Paris og Moskva om å arrangera sommar-OL 2012. Kandidatane var:

 Chicago i USA
 Tokyo i Japan
 Rio de Janeiro i Brasil
 Madrid i Spania

Kjelder

 
Rio de Janeiro
2016 i Brasil
Tjeldsundbrua

Tjeldsundbrua er ei vegbru som knyter Hinnøya til fastlandet. Ho strekkjer seg over Steinslandsstraumen frå Leikvikhamn på Hinnøysida til Steinsland på fastlandet.

Hengebrua er ein del av europaveg 10. Ho er 1007 meter lang, med hovudspenn på 290 meter. Seglingshøgda er 41 meter, og brua har i alt 32 spenn. Brua vart opna kong Olav V den 22. oktober 1967.

Historie 
Det fyrste regelmessige skyssambandet over Steinslandsstraumen tok til i 1911, då Ole Arntsen på Steinsland starta båtsamband mellom Steinsland og Lilleng og Leikvik på Hinnøya. 
I 1930 vart det etablert bilferjeselskap, og båten «Prillarguri» frå Harstad vart innkjøpt og omdøypt til «Tjeldsundfergen 1». 
Denne ferja var i drift til 1938, og etter henne kom «Tjeldsundfergen 2» og «Tjeldsundfergen 3». Ferjekaiene på Lilleng og Steinsland vart bygde i 1937-38 og modernisert på 1950-talet.

Ein komité for bru over Tjeldsundet vart stifta 23. februar 1953. 
Planlegginga av brua tok lang tid, ikkje minst fordi det var strid om kor stor seglingshøgd brua måtte ha. 
I 1958 godkjende hamnedirektøren at brua kunne byggjast med 40 meters seglingshøgd, men den etterfølgjande hamnedirektøren kravde i 1963 at bruhøgda måtte vere 50 meter. 
Tidleg året etter gjekk hamnedirektøren so med på 41 meters høgd.

Byggjearbeidet byrja i april 1965. Etter dei opphavlege planane skulle brua stå ferdig hausten 1968, men arbeidet vart forsert slik at brua kunne opnast 22. oktober 1967. Tjeldsundbrua vart betalt med bompengar, og bompengeinnkrevinga opphøyrde 30. juni 1981. Dei siste åra var bruavgifta for ein personbil sju kroner.

Ferjekaiane på Lilleng og Steinsland, nokre hundre meter sørom Tjeldsundbrua, finst enno. 
Dei er foreslegne verna i Nasjonal verneplan for veger, bruer og vegrelaterte kulturminner. 
Ei av ferjene, Tjeldsundfergen 2, er i dag i bruk som partybåt i Oslofjorden.

I periodar med sterk vind kan brua verte stengd. 
Nokre vintrar har det vore naudsynt med kolonnekøyring over brua. 
Det er vindmålarar på begge sidene av brua.

I Samferdselsutredning for nordre Nordland/Sør-Troms som vart lagd fram 3. november 2006 av I Statens vegvesen, vert det foreslege å leggje ei framtidig bru over Tjeldsundet frå Sandtorg til Fjelldal, 10 km lenger sør.

Sjå òg 
 Bruer i Noreg etter lengd

Kjelder
Denne artikkelen bygger på «Tjeldsundbrua» frå , den 6. april 2008.  
Bokmålsartikkelen oppgav desse kjeldene:
 Bjørn Tore Forberg: Tjeldsundbrua - porten til øyriket. Tjeldsundbrua A/S 1983.
Referansar

Bakgrunnsstoff 

Europaveg 10
Hengebruer i Noreg
Vegbruer i Troms og Finnmark
Vegar i Harstad
Vegar i Tjeldsund
Bruer opna i 1967
1967 i Noreg
Osterøy

Sjå òg Osterøy kommune.

Osterøy er ei innlandsøy som ligg like nordaust for Bergen i Vestland. Øya er omringa av Osterfjorden i nord og vest, Sørfjorden i sør og Veafjorden i aust. Osterøy er den største av øyene i Noreg som ikkje vender direkte ut mot havet, og har eit totalt areal på 330,16 km². Osterøy er delt mellom kommunane Osterøy og Vaksdal, der Vaksdal kommune dekkjer ein del nordaust på øya. 

Det bur om lag 8200 menneske (2023) på Osterøy. Det høgste fjellet er Høgafjellet som strekkjer seg 870 moh., medan Brøknipa (822 moh.) er det nest høgste.

Kommunikasjon 
Fredag 3. oktober 1997 vart ein merkedag då den 1065 meter lange hengebrua, Osterøybrua, over Sørfjorden mellom Kvisti på øya og Herland på fastlandet vart opna av samferdsleminister Sissel Rønbeck. Men øya vart første gong landfast i 1985 då brua over Kallestadsundet i Vaksdal kommune stod ferdig. Dette brusambandet gagna berre innbyggjarar i Vaksdal kommune. I tillegg til desse to brusambanda finst ferjesamband mellom Valestrand og Breistein.

Geografi 
Fjell på Osterøy

Folketalsutvikling:

mini|venstre|Sentrale område av Osterøy sett frå Brøknipa

Kjelder 

 Denne artikkelen bygger på «:nb:Osterøy (øy)» frå , den 6. april 2008. 

Øyar i Vestland
Busetnader i Osterøy
Geografi i Vaksdal
Bremangerlandet

Bremangerlandet er ei øy i Bremanger kommune i Nordfjord i Vestland. Øya har eit areal på 131,3 km² og er med det den største øya i fylket. 

Det høgaste fjellet på øya er sjøklippa Hornelen på 860 meter over havet, heilt aust på øya. Hornelen er den høgaste sjøklippa i Europa og stig nesten loddrett opp frå Frøysjøen, som ligg på sør- og austsida av øya. Fåfjorden ligg på nordsida. Øya ligg ved innløpet til Nordfjord. 

Øyar i Bremanger
Rolvsøya

Rolvsøya (nordsamisk Gádde-Ižžát) er ei øy i Måsøy kommune i Troms og Finnmark. Øya ligg nord for Kvaløya og vest for Havøysund. Rolvsøya har eit areal på 89,4 km² og det høgaste punktet på øya er Valfjordnæringen på 363 moh. Øya hadde 72 innbyggjarar i 2001.

Det er hurtigbåtsamband frå Gunnarnes på Rolvsøya til Ingøy, Havøysund og Hammerfest.

Hurtigruteskipet D/S Richard With vart torpedert og forliste ved Rolvsøya den 13. september 1941. 103 menneske omkom. Skipet vart torpedert av ein britisk ubåt.

Kjelder 
<div class="references-small">
 Denne artikkelen bygger på «Rolvsøy i Finnmark» frå , den 7. april 2008.

Bakgrunnsstoff 
 Måsøy kommune: Rolvsøya
 Finnmark Dagblad: Historisk pub i Tufjord på Rolvsøy (30. juli 2004)
 Finnmark Dagblad: Doblar elevtalet med eigne ungar (29. juli 2006)
 Finnmark Dagblad: Vil forby jakt med hund på Rolvsøy (8. august 2006)
 museumsnett.no - Rolvsøy 

Øyar i Måsøy